รู้ว่าเมื่อไหร่ควรเข้าไปแทรก แนะนำหนูให้รู้จักกัน
ช่วง 2 - 3 อาทิตย์แรกที่หนูตะเภาต้องอยู่ร่วมกันอาจมีขลุกขลักบ้าง เพราะงั้นคุณต้องเตรียมรับมือเผื่อหนูทะเลาะกันไว้บ้าง ต้องรู้ว่าแบบไหนคือท่าทีก้าวร้าว หนูทำท่ายังไงคุณถึงควรเข้าไปแทรกในทันที  ถ้ามีขึ้นขี่อีกตัวหรือกระโดดข้ามกัน แป๊บเดียวเดี๋ยวมีทะเลาะ โดยเฉพาะถ้ามีตัวไหนไม่ยอมหรือตอบโต้ ให้คุณสังเกตพฤติกรรมนี้ไว้ แต่อย่าเพิ่งเข้าไปยุ่งจนกว่าหนูจะสู้กันขึ้นมาจริงๆ  ร้องเสียงแหลม วิ่งไล่กัน หรือกัดฟันกึกๆ ก็ถือเป็นเรื่องปกติใน 2 - 3 อาทิตย์แรก บางทีถ้ารำคาญหนูตะเภาอาจมีขบกันเบาๆ ซึ่งถือเป็นเรื่องจำเป็นในการกำหนดอาณาเขตของกันและกัน คุณควรเข้าไปจับแยกเฉพาะตอนที่หนูตะเภากัดกันแรงจนเลือดซิบเท่านั้น  ถ้ามีตัวไหนเอาแต่กัดฟันดังกึกๆ ไม่ยอมหยุด นี่เป็นพฤติกรรมก้าวร้าวที่อาจลุกลามร้ายแรงได้ ให้คุณคอยจับตามองแต่อย่าไปยุ่งจนกว่าจะมีตัวไหนเลือดตกยางออก  ขนตั้งชัน โดยเฉพาะแถวๆ คอ รวมถึงกระทืบเท้า คือสัญญาณบอกว่าหนูตะเภาพร้อมรบ เรื่องแบบนี้ก็มีบ้างเป็นปกติ แต่ต้องคอยจับตาดูใกล้ชิด อย่าเพิ่งจับแยกจนกว่าจะเลือดตกยางออกเช่นกัน  ใช่ว่าท่าทางต่างๆ จะเป็นสัญญาณไม่ดีไปหมด มีบางพฤติกรรมที่แสนจะธรรมดา โดยเฉพาะช่วงแรกๆ คุณต้องจับท่าทางได้ จะได้ไม่เข้าไปยุ่งโดยไม่จำเป็น  การดมก้นและเอาจมูกดุนเป็นวิธีทักทายกันของหนูตะเภา ถือว่าเป็นเรื่องปกติ ไม่ใช่การคุกคามแต่อย่างใด หนูตะเภาอาจจะอยากกำหนดอาณาเขต ก็เลยเอาก้นถูพื้นไปทั่ว หรือเงยหน้าทำเหนือกว่าเป็นบางครั้ง เป็นเรื่องปกติที่เกิดขึ้นได้ใน 2 - 3 อาทิตย์แรก  บางทีหนูตะเภาก็ทำพฤติกรรมที่เรียกว่า rumblestrutting หรือก็คือเดินผ่านตัวอื่นแล้วส่ายก้นไปมา ขนฟู และทำเสียงขู่ต่ำๆ เป็นการกร่างว่าตัวเองเหนือกว่า แต่ถ้าไม่ได้ตามมาด้วยพฤติกรรมก้าวร้าว ก็ถือเป็นเรื่องปกติในการจัดลำดับชนชั้นระหว่างกัน ถ้าการต่อสู้เริ่มนองเลือด คุณต้องจับแยกทันที แต่ต้องด้วยวิธีที่ปลอดภัยทั้งกับคุณและหนูตะเภา  ลงมือไวเท่าความคิด เพราะหนูตะเภาฟันคม ถ้าเอาจริงเมื่อไหร่ก็อันตรายน่าดู ถ้าคุณเห็นหนูตะเภาสู้กันรุนแรงให้รีบเข้าไปแยก ถ้าไม่ดูให้ดีละก็ หนูตะเภาอาจทำร้ายอีกตัวถึงขั้นบาดเจ็บหรือพิการถาวรได้เลย  อย่าจับหนูแยกมือเปล่า เพราะหนูตะเภาที่กำลังเดือดจัดอาจทำคุณเจ็บหนักถึงขั้นต้องไปหาหมอได้ ทางที่ดีให้เอาผ้าเช็ดตัวหรือผ้าขี้ริ้วเก่าๆ คลุมตัวหนู ไม่ก็ใส่ถุงมือหนาๆ ก่อน  พอหนูสู้กันค่อยจับแยกไว้ตัวละกรง แต่อยู่ในห้องเดียวกัน จะได้ยังเห็นหน้า ได้กลิ่น ได้ยินเสียง และพูดคุยกันได้อยู่ ระหว่างนี้คุณต้องยังใส่ถุงมือหรือใช้ผ้าเช็ดตัวอยู่ ถึงจะเลิกตีกันมา 2 - 3 ชั่วโมงแล้วก็เถอะ เพราะหนูอาจยังดื้อหรือก้าวร้าวต่ออีกสักพักหลังสู้กันเสร็จ  เอาหนูมาคืนดีกันอีกครั้งแต่แบบค่อยเป็นค่อยไป ทำซ้ำขั้นตอนเดิม คือจับมาวางในพื้นที่ส่วนกลางโดยมีขนมหรืออาหารล่อไว้ แต่ก็ต้องดูว่าหนูสู้กันหนักขนาดไหน คุณอาจต้องรอนานเป็นชั่วโมงๆ หรือ 2 - 3 วันเลยก็ได้ อย่าลืมป้องกันตัวคุณเองไว้เสมอเผื่อหนูจะตีกันขึ้นมาอีก หนูตะเภาบางตัวถึงคุณทำตามขั้นตอนเคร่งครัดแค่ไหนก็ใช่ว่าจะยอมรับเพื่อนใหม่ง่ายๆ คุณก็ต้องเผื่อใจรับกรณีนี้ไว้ เพราะคุณไม่รู้หรอกว่าเกิดอะไรขึ้นได้บ้างเวลาแนะนำหนูตัวใหม่-เก่าให้รู้จักกัน  อย่ารีบโทษตัวเอง มันเป็นเรื่องธรรมชาติ แถมหนูตะเภาแต่ละตัวก็มีนิสัยต่างกันไปเหมือนคนนั่นแหละ บางตัวก็รักสันโดษหน่อยเลยค่อนข้างก้าวร้าว ไม่ค่อยเปิดใจรับเพื่อนใหม่ง่ายๆ ถึงคุณจะทำถูกวิธีแล้วบางทีก็เข้ากันไม่ได้เลยจริงๆ  ถ้าหนูเจอกันครั้งแรกแล้วตีกันจนน่ากลัว ให้คุณไว้ค่อยแนะนำใหม่ตามขั้นตอนที่เราว่ามา เริ่มตั้งแต่กักโรคเลยก็ดี จะได้ให้เวลาหนูสงบใจ ลืมที่เคยบาดหมางกัน ถ้าหนูตะเภา 2 ตัวท่าทางจะญาติดีกันไม่ได้จริงๆ ก็เลี้ยงแยกกรงเถอะ แต่ยังให้ได้กลิ่น มองเห็นหน้า และได้ยินเสียงกันอยู่ แค่ไม่ได้แตะต้องสัมผัสกัน อย่างน้อยหนูก็ยังได้สมาคมกับเพื่อนใหม่ โดยที่ไม่ต้องเครียดว่าใครจะมาล้ำเส้น หนูตัวใหม่ต้องถูกกักโรคไว้ 2 - 3 อาทิตย์ ห้ามให้หนูสัมผัสกันจนกว่าจะครบตามกำหนด  อยู่ๆ ก็เอาหนูตัวใหม่ไปยัดใส่กรง จะทำให้เครียดเอา เพราะจริงๆ แล้วต้องปล่อยให้หนูปรับตัวเข้ากับสภาพแวดล้อมใหม่ๆ ซะก่อน ส่วนหนูเก่าก็จะเกิดหวงถิ่นขึ้นมาได้ นอกจากเรื่องอารมณ์แล้ว ยังต้องกังวลเรื่องอาการเจ็บป่วยด้วย ถ้าหนูป่วยขึ้นมาตัวหนึ่งก็จะแพร่กระจายได้ทั้งร้าน แถมเชื้ออาจอยู่ได้นานอีกต่างหาก คุณต้องกักโรคให้รู้แน่ก่อนว่าหนูตัวใหม่นั้นไม่แสดงอาการผิดปกติใดๆ แล้วค่อยแนะนำให้รู้จักกับหนูตัวเก่าของคุณ  แยกหนูตัวละกรง แต่เอากรงวางชิดติดกัน ประมาณว่าหนูมองไม่เห็นกันแต่ได้กลิ่นและได้ยินเสียงอีกตัว พอหมดระยะกักโรค 1 - 3 อาทิตย์แล้ว ก็ถึงเวลาแนะนำตัวกัน แต่ห้ามเอาหนูใหม่ไปหย่อนใส่กรงตัวเก่าเด็ดขาด ให้เอาออกจากกรงทั้งคู่แล้วมาวางที่ใดที่หนึ่ง หนูทั้ง 2 ตัวจะได้ไม่รู้สึกว่าถูกรุกล้ำอาณาเขต  หาพื้นที่ใหม่ที่หนูทั้ง 2 ตัวไม่เคยไปมาก่อน แต่ต้องเป็นที่ที่เงียบสงบห่างไกลผู้คน หนูทั้ง 2 ตัวจะได้รู้สึกปลอดภัย ตัวเลือกที่น่าสนใจก็คือบนพื้นห้องเล็กๆ ที่ปิดประตูอยู่ อย่างห้องน้ำไงล่ะ  เอาผัก ขนม และหญ้าแห้งกองไว้ตรงกลางห้อง จะได้เบี่ยงเบนความสนใจไม่ให้หนูตีกันซะก่อนได้ทำความรู้จัก  ถ้าเห็นท่าไม่ดี หนูเริ่มกร่างใส่กัน ให้คุณเอาผ้าเช็ดตัวเก่าที่เตรียมไว้ล่วงหน้า มาคลุมแยกหนูออกจากกัน โดยที่คุณไม่ถูกกัดหรือข่วนซะก่อน  ถ้าทุกอย่างไปได้สวย และหนู 2 ตัวอยู่ร่วมกันได้เกิน 2 ชั่วโมง ก็พาไปทำความรู้จักกันต่อในกรงเดียวกันได้เลย แต่คุณต้องทำความสะอาดกรงทุกซอกทุกมุม และเปลี่ยนการจัดเรียงของเล่นต่างๆ เรียบร้อย จะได้ดูเหมือนกรงใหม่เอี่ยม พอหนูทำความรู้จักกันแล้ว ก็ให้ลองทำตามขั้นตอนต่อไปนี้ เวลาเอาหนูใส่กรงเดียวกันจะได้เป็นไปอย่างราบรื่น  ปรับเปลี่ยนภายในกรง หนูตะเภานั้นหวงถิ่นอย่าบอกใคร เพราะฉะนั้นกรงของคุณต้องใหญ่พอ แทบจะเป็นกฎเลยว่ากรงสำหรับหนูตะเภา 2 ตัว ต้องใหญ่ประมาณ 7.5 - 10.5 ตารางฟุต กว้างกว่านี้ได้ยิ่งดี แต่ถ้าคุณจะหากรงสำหรับหนูตะเภา 3 ตัวขึ้นไป ก็ต้องเลือกที่ใหญ่ 13 ตารางฟุตขึ้นไป  ล้างแล้วจัดกรงซะใหม่ จะได้ไม่มีกลิ่นเก่า คล้ายกับว่าเป็นพื้นที่ใหม่สำหรับหนูทั้ง 2 ตัว  เอาหญ้าแห้งจากกรงเก่ามาถูที่หนูตะเภาตัวใหม่เบาๆ จะได้กลิ่นเหมือนหนูตัวอื่นที่คุณมี
รู้ว่าแบบไหนคือท่าทีก้าวร้าว. การวิ่งไล่หรือขึ้นขี่กันก็เป็นเรื่องธรรมดา ถ้ายังไม่รุนแรงถึงขั้นได้แผล ก็ปล่อยไว้แบบนั้นแหละ
 แล้วอะไรคือท่าทีปกติ. แยกหนูออกจากกันถ้าเลือดตกยางออก. อย่าเพิ่งถอดใจถ้าหนูเข้ากันไม่ได้. กักหนูตัวใหม่สังเกตอาการเจ็บป่วย. เอาหนูออกจากกรงมารู้จักกัน. ดูให้ดีก่อนเอาหนู 2 ตัวใส่กรงเดียวกัน.
https://www.wikihow.com/Introduce-Two-Guinea-Pigs-to-Each-Other https://www.wikihow.com/Introduce-Two-Guinea-Pigs-to-Each-Other
Knowing When to Intervene Introducing the Guinea Pigs